Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A szociális igazgatásról és szociális ellátásokról szóló 1993. évi III. törvény (Sztv.) 41. §-a pontosan meghatározza a jogosultaknak azon körét, akiknek a feltételek fennállása esetén a törvény erejénél fogva alanyi jogon jár az
Paragraph Index: 243

A szociális igazgatásról és szociális ellátásokról szóló 1993. évi III. törvény (Sztv.) 41. §-a pontosan meghatározza a jogosultaknak azon körét, akiknek a feltételek fennállása esetén a törvény erejénél fogva alanyi jogon jár az ápolási díj. Ennek értelmében jogosult minden súlyosan fogyatékos személy, továbbá a tartósan beteg 18 év alatti gyermek. Az Sztv. módosítását követõen 2002. január 1-jétõl a törvény már nem csupán a jogosultak körét határozza meg, hanem a súlyos fogyatékos, illetve a tartósan beteg személy fogalmát is. Ezzel szemben a hatályos önkormányzati rendelet 7. § (2) bekezdése a törvényben meghatározott alanyi jogosultak körét – meglehetõsen zavaros szabályozással – a 2 év feletti, de 18. évét be nem töltött gyermekre korlátozza, holott az Sztv. csak a 41. § (4) bekezdésének vonatkozásában enged lehetõséget az önkormányzati rendelet alkotására. A fentiekre tekintettel az országgyûlési biztos általános helyettese megállapította, hogy a panaszos szociális biztonsághoz való jogával összefüggésben sérelmet szenvedett azáltal, hogy a képviselõ-testület a kérelmet egyrészrõl szubjektív megállapításokra alapozva, másrészrõl a törvény rendelkezéseivel ellentétes helyi rendeletére hivatkozva utasította el. A sérelem orvoslása érdekében az általános helyettes felkérte a képviselõ-testületet, hogy vizsgálja felül soron

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes